text:
изпити се организират от компетентните
 органи на страните или от институция, определена от тях, и служат да проверят дали за
 936
 ---pagebreak--- посочените по-горе дисциплини обучаващият се водач на превозно средство притежава
 нивото на знания, което се изисква в раздел 1 на допълнение ROAD.B.1.1. Споменатите органи
 или институции контролират изпитите и при успешно издържане издават на водачите на
 превозно средство УПК, удостоверяващо началната квалификация.
 2 УПК, удостоверяващо ускорена начална квалификация
 В съответствие с член 3, параграф 2, страните изискват обучаващите се водачи на превозно
 средство да посещават курсове в одобрен център за обучение. Тези курсове трябва да
 обхващат всички дисциплини, посочени в раздел 1 на допълнение ROAD.B.1.1.
 Това обучение завършва с изпита, предвиден в раздел 3 на допълнение ROAD.B.1.1. Този изпит
 се организира от компетентните органи на страните или от институция, определена от тях, и
 служи да провери дали за посочените по-горе дисциплини обучаващият се водач на превозно
 средство притежава нивото на знания, което се изисква в раздел 1 на допълнение ROAD.B.1.1.
 Споменатите органи или институции контролират изпита и при успешно издържане издават на
 водачите на превозно средство УПК, удостоверяващо ускорена начална квалификация.
 Член 7 - Продължаващо обучение
 Продължаващото обучение се състои от обучение на правоспособни притежатели на УПК за
 актуализиране на знанията, които са особено важни за тяхната работа, като специално се
 набляга на пътната безопасност, на здравословните и безопасни условия на труд и на
 намаляването на въздействието на управлението на превозни средства върху околната среда.
 Това обучение се организира от одобрен учебен център в съответствие с раздел 5 на
 допълнение ROAD.B.1.1. Обучението се състои от преподаване в класна стая, практическо
 обучение и — ако такива са на разположение — от обучение чрез средства на
 информационните и комуникационните технологии (ИКТ) или висококачествени симулатори.
 Ако водачът на превозно средство се премести в друго предприятие, преминатото вече
 продължаващо обучение трябва да се вземе предвид.
 Продължаващото обучение е предназначено за по-задълбочено изучаване и преговор на
 някои от дисциплините, посочени в раздел 1 на допълнение ROAD.B.1.1. То обхваща различни
 дисциплини, като винаги включва най-малко една, която е свързана с пътната безопасност. В
 учебните дисциплини се вземат предвид новите елементи на съответното законодателство и
 технологии и доколкото е възможно, се отчитат специфичните учебни потребности на водача
 на превозно средство.
 Член 8 - УПК, удостоверяващо продължаващо обучение
 1. Когато водач завърши продължаващото обучение, посочено в член 7, компетентните
 органи на страните или одобреният център за обучение му издават УПК, удостоверяващо
 продължаващото обучение.
 2. Следните водачи на превозно средство трябва да преминат първи курс на
 продължаващо обучение:
 (a) притежателите на УПК, посочено в член 6, в срок от пет години от издаване на това
 УПК; и
 937
 ---pagebreak--- (b) водачите на превозно средство, посочени в член 4, в срок от пет години, считано от
 10 септември 2009 г.
 Дадена страна може да съкращава или освобождава сроковете, посочени в букви а) и б), с най-
 много две години.
 3. Водач на превозно средство, завършил първи курс на продължаващо обучение, както е
 посочено в параграф 2 от настоящия член, преминава продължаващо обучение на всеки пет
 години, преди края


text:
на валидност на УПК, удостоверяващо продължаващо обучение.
 4 Притежатели на УПК, както са посочени в член 6, или на УПК, както е посочено в
 параграф 1 от настоящия член, и водачите на превозно средство, посочени в член 4, които са
 престанали да упражняват професията и не отговарят на изискванията на параграфи 1, 2 и 3,
 преминават курс на продължаващо обучение, преди отново да започнат да упражняват
 професията.
 5. Водачи на превозно средство, които извършват автомобилен превоз на стоки,
 завършили курсове за продължаващо обучение за една от категориите, предвидени в член 5,
 параграф 2, се освобождават от задължението да преминават продължаващо обучение за
 друга от категориите, предвидени в този параграф.
 Член 9 — Прилагане
 Компетентните органи на дадена страна или прикрепят директно в разрешителното
 (свидетелството) за управление на водача, освен съответните категории на свидетелството,
 отличителен знак, който удостоверява притежаването на УПК и посочва датата на изтичане,
 или въвеждат специална карта за квалификация на водача, която трябва да бъде съставена в
 съответствие с образеца, възпроизведен в допълнение ROAD.B.1.2. Всеки друг образец може
 да бъде приемлив, при условие че е признат за еквивалентен от Специализирания комитет по
 автомобилния превоз. Картата за квалификация на водача или всеки еквивалентен документ,
 както е посочено по-горе, издаден от компетентните органи в една от страните, се признава от
 другата страна за целите на настоящия раздел.
 Водачите трябва да могат да представят, по искане на който и да е упълномощен инспектор,
 разрешително (свидетелство) за управление или специфична карта за квалификация на водача
 или еквивалентен документ, върху който е поставен отличителния знак, потвърждаващ
 притежаването на УПК.
 6. ДОПЪЛНЕНИЕ ROAD.B.1.1: ИЗИСКВАНИЯ ЗА МИНИМАЛНА КВАЛИФИКАЦИЯ И ОБУЧЕНИЕ
 За да се гарантира, че правилата, регулиращи автомобилния превоз на стоки, обхванат от част
 две, позиция три, дял I [Автомобилен превоз на стоки], са възможно най-хармонизирани,
 минималните изисквания за квалификация и обучение на водачите, както и за одобряване на
 центровете за обучение са определени в раздели 1—5 от настоящото допълнение. Всяко друго
 съдържание на квалификацията или обучението може да бъде приемливо, при условие че е
 счетено за еквивалентно от Специализирания комитет по автомобилния превоз.
 Раздел 1: Списък на дисциплините
 Знанията, които трябва да се вземат предвид от страните при създаването на началната
 квалификация и продължаващото обучение на водачите на превозно средство, трябва да
 включват най-малко темите в настоящия списък. Обучаващите се водачи на превозни средства
 938
 ---pagebreak--- трябва да постигнат равнището на знания и практическа компетентност, необходими за
 безопасно управляване на всички превозни средства от съответната категория. Минималното
 равнище на знания не може да бъде по-малко от равнището, достигнато при задължителното
 обучение, допълнено с професионално обучение.
 1. Обучение за напреднали по рационално управление на превозно средство на базата на
 изискванията за безопасност
 1.1. Цел: да знае характеристиките на предавателната система, за да я използва по
 възможно най-добър начин:
 криви, свързани с въртящия момент, мощност и специфична консумация на двигателя, област
 на оптимално използване на оборотомера, обвивни диаграми на отношението на
 предавателната кутия.
 1.2. Цел: да познава техническите характеристики и работата на регулаторите за
 безопасност, за да контролира превозното средство, да минимизира износването и да
 предотвратява

type: contracts

jurisdiction: EU


text:
неправилното функциониране:
 граници на използване на спирачки и забавители, комбинирано използване на спирачки и
 забавители, по-добро използване на отношението скорост/предавка, използване на инерцията
 на превозното средство, използване на начини за забавяне и спиране по наклонени надолу
 участъци, действие в случай на отказ, използване на електронни и механични устройства като
 електронна стабилизираща програма (ESP), усъвършенствани системи за аварийно спиране
 (AEBS), антиблокираща спирачна система (ABS), системи за контрол на теглителната сила (TCS)
 и бордови системи за наблюдение (IVMS), както и други устройства за подпомагане или
 автоматизиране на дейността на водача, които са одобрени за употреба.
 1.3. Цел: способност за оптимизиране на консумацията на гориво:
 оптимизация на разхода на гориво чрез прилагане на ноу-хау по отношение на точки 1.1. и 1.2,
 значение на предвиждането на транспортния поток, подходяща дистанция спрямо други
 превозни средства и използване на инерцията на превозното средство, стабилна скорост,
 плавен стил на управление и подходящо налягане на гумите, както и запознатост с
 интелигентните транспортни системи, които подобряват ефикасното управление и подпомагат
 планирането на маршрута.
 1.4. Цел: способност да предвижда и оценява рисковете в пътното движение и да
 се съобразява с тях:
 да е наясно с различните пътни условия, пътното движение и атмосферните условия и да се
 съобразява с тях, да предвижда предстоящи събития; да разбира как да подготвя и да планира
 пътуването по време на необичайни атмосферни условия; да е запознат с използването на
 свързаното спасително оборудване и да разбира кога пътуването трябва да бъде отложено
 или отменено поради извънредни атмосферни условия; да се съобразява с рисковете на
 пътното движение, включително опасно поведение при участие в пътното движение или
 разсейване при управление на превозно средство (поради използването на електронни
 устройства, хранене, пиене и т.н.); да разпознава опасните ситуации и да се съобразява с тях и
 да бъде в състояние да се справя с произтичащия от тях стрес, по-специално по отношение на
 размерите и масата на превозните средства и уязвимите участници в пътното движение, като
 пешеходци, велосипедисти и водачи на двуколесни МПС;
 939
 ---pagebreak--- да разпознава евентуалните опасни ситуации и правилно да тълкува как те може да се
 превърнат в ситуации, в които сблъсъкът е неизбежен, и да подбира и изпълнява действия,
 които способстват за повишаване на безопасността в такава степен, че все пак сблъсъкът да
 може да се предотврати, в случай че евентуалните опасности настъпят.
 1.5. Цел: способност за натоварване на превозното средство при надлежно
 отчитане на правилата за безопасност и правилно използване на превозното средство:
 сили, които оказват въздействие на превозно средство в движение, използване на
 предавателното отношение в съответствие с товара на превозното средство и профила на пътя,
 използване на автоматични предавателни системи, изчисляване на полезния товар на
 превозното средство или на състава от превозни средства, изчисляване на общ обем,
 разпределение на товар, последствия от претоварване на оста, стабилност и център на
 тежестта на превозното средство, видове опаковки и палети;
 основни категории товари, които се нуждаят от прикрепване, техники за затягане и
 прикрепване, използване на закрепващи ленти, проверка на устройства за прикрепване,
 използване на оборудване за манипулиране, поставяне и махане на покривало.
 2. Прилагане на правната уредба
 2.1.


text:
Цел: да познава социалната среда на автомобилния транспорт и уреждащата го
 правна уредба:
 максимални работни периоди, специфични за транспортната промишленост; принципи,
 прилагане и последствия на правилата, свързани с времето на управление и периодите на
 почивка, и на правилата, свързани с тахографите; санкции за неизползване, неправилно
 използване или манипулиране на тахографа; познаване на социалната среда на автомобилния
 транспорт: права и задължение на водачите на превозно средство по отношение на началната
 квалификация и продължаващото обучение.
 2.2. Цел: да познава правната уредба относно превоза на товари:
 разрешителни за извършване на превоз, документи, които трябва да се носят в превозното
 средство, забрана за ползване на определени пътища, пътни такси, задължения по типови
 договори за превоз на товари, изготвяне на документи, които съставляват договора за
 транспорт, международни транспортни разрешения, задължения по Конвенцията CMR за
 договора за международен автомобилен превоз на товари138, изготвяне на международна
 товарителница, преминаване през граница, спедитори, специални документи, които
 придружават товарите.
 3. Здравна, пътна и екологична безопасност, предоставяне на услуги, логистика
 3.1. Цел: да осведоми водачите на превозно средство за рисковете на пътя и за
 произшествия при работа:
 138
 Съставена в Женева на 19 май 1956 г.
 940
 ---pagebreak--- типове произшествия при работа в транспортния сектор, статистика на пътнотранспортни
 произшествия, участие на товарни автомобили/междуградски автобуси, човешки, материални
 и финансови последици.
 3.2. Цел: способност за предотвратяване на криминални престъпления и трафик на
 нелегални имигранти:
 обща информация, последствия за водачи на превозно средство, превантивни мерки, списък
 за проверка, законодателство за отговорността на превозвача.
 3.3. Цел: способност за предотвратяване на физически рискове:
 ергономични принципи; движения и пози, които представляват опасност, физическа годност,
 упражняване на манипулиране, лична защита.
 3.4. Цел: осведоменост за важността на физическите и умствени способности:
 принципи на здравословно балансирано хранене, въздействие на алкохол, наркотици и други
 вещества, които могат да повлияят върху поведението, симптоми, причини, ефекти на умора и
 стрес, основната роля на основния цикъл работа/почивка.
 3.5. Цел: способност на оценка на аварийни ситуации:
 поведение при аварийна ситуация: оценка на ситуацията, избягване на усложнения на
 произшествието, повикване на помощ, помагане на пострадалите и даване на първа помощ,
 реакция в случай на пожар, евакуиране на намиращите се в товарния автомобил, реакция в
 случай на агресия; основни принципи на изготвяне на отчет за произшествие.
 3.6. Цел: способност за възприемане на поведение, което подпомага
 подобряването на имиджа на компанията:
 поведение на водача на превозно средство и имидж на компанията: важност за компанията на
 стандарта на обслужването, предоставено от водача на превозно средство, ролите на водача
 на превозно средство, хората, с които водачът на превозно средство ще се занимава,
 поддръжка на превозно средство, организация на работата, търговски и финансови ефекти на
 спор.
 3.7. Цел: да познава икономическата среда на автомобилния превоз и
 организацията на пазара:
 автомобилен транспорт във връзка с другите начини на транспорт (конкуренция,
 товароизпращачи), различни автомобилни транспортни дейности (превоз за сметка на
 насрещната страна, за собствена сметка, спомагателни транспортни дейности), организация на
 основните типове транспортни дружества и спомагателни транспортни дейности, различни
 транспортни специализации (камиони-цистерни, контролирана температура, опасни товари,
 превоз на животни и т.н.), развитие на отрасъла (диверсификация на предоставяните услуги,
 автомобилен транспорт — железопътен транспорт,


text:
подизпълнение и т.н.).
 Раздел 2: Задължителна начална квалификация, предвидена в част Б, раздел 1, член 3,
 параграф 1, буква а)
 941
 ---pagebreak--- Дадена страна може да включи друго специфично обучение, свързано с автомобилен превоз
 на стоки, което се изисква съгласно нейното законодателство, като част от обучението по
 настоящия раздел и по раздел 3 от настоящото допълнение.
 2.1. Възможност за комбиниране на посещаване на курс и изпит
 Началната квалификация трябва да включва преподаването на всички дисциплини в списъка,
 поместен в раздел 1 от настоящото допълнение. Продължителността на тази начална
 квалификация трябва да бъде 280 часа.
 Всеки обучаващ се водач на превозно средство трябва да управлява индивидуално най-малко
 20 часа превозно средство от съответната категория, което отговаря най-малко на
 изискванията за изпитните превозни средства.
 Когато управлява превозно средство индивидуално, обучаващият се водач на превозно
 средство трябва да се придружава от инструктор, нает от одобрен център за обучение. Всеки
 обучаващ се водач на превозно средство може да управлява превозно средство в
 продължение на максимум осем часа от 20-те часа индивидуално управление на превозно
 средство на специален терен или на висококачествен симулатор, така че да се оцени
 обучението по рационално управление на превозно средство на базата на нормите за
 безопасност, по-специално по отношение на управлението на превозното средство при
 различни пътни условия и начина, по който те се променят при различните атмосферни
 условия и през деня и нощта, както и способността за оптимизиране на разхода на гориво.
 Някоя от страните и, в случая на Съюза, някоя държава членка може да разреши част от
 обучението да бъде предоставено от одобрен център за обучение посредством инструменти,
 свързани с ИКТ, например електронно обучение, като в същото време се гарантира, че се
 поддържат високото качество и ефективността на обучението, и като се избират дисциплините,
 при които инструментите, свързани с ИКТ, могат да се използват най-ефективно. В такива
 случаи се изискват надеждна идентификация на потребителя и подходящи средства за
 контрол.
 За водачите на превозни средства, посочени в част Б, раздел 1, член 5, параграф 4,
 продължителността на началната квалификация трябва да бъде 70 часа, включително пет часа
 индивидуално управление на превозно средство.
 В края на обучението компетентните органи на страните или институцията, определена от тях,
 подлагат водача на превозно средство на писмен или устен изпит. Изпитът трябва да включва
 поне по един въпрос по всяка от целите в списъка на дисциплините, поместен в раздел 1 от
 настоящото допълнение.
 2.2. Възможност, включваща изпит
 Компетентните органи на страните или институцията, определена от тях, организират
 посочените по-горе теоретични и практически изпити, за да се провери дали обучаващият се
 водач на превозно средство притежава нивото на знания, изисквано в раздел 1 от настоящото
 допълнение, по изброените в него дисциплини и за посочените в него цели.
 (a) Теоретичният изпит се състои от най-малко две части:
 (i) въпроси, включително въпроси с избор от няколко отговора, въпроси, които
 изискват пряк отговор, или комбинация от двете; и
 942
 ---pagebreak--- (ii) ситуационни задачи.
 Минималната продължителност на теоретичния изпит трябва да бъде четири часа.
 (b) Практическият изпит се състои от две части:
 (i) изпит по управление на превозно средство,


text:
насочен към оценяване на
 обучението по рационално управление на превозно средство на базата на
 правилата за безопасност. Изпитът трябва да се проведе, когато това е
 възможно, по пътища извън застроени зони, по бързи пътища или магистрали
 (или подобни пътища) и на всички видове градски главни пътища,
 представящи различни типове трудности, които водачът на превозно средство
 може да срещне. Желателно е този изпит да се проведе при различни условия
 на натовареност на движението. Времето за управление на превозно средство
 по пътя трябва да се използва оптимално, за да се оцени кандидатът във
 всички ситуации на движението, които вероятно ще срещне. Минималната
 продължителност на изпита трябва да бъде 90 минути;
 (ii) практически изпит, обхващащ най-малко раздел 1, точки 1.5, 3.2, 3.3 и 3.5 от
 настоящото допълнение.
 Минималната продължителност на този изпит трябва да бъде 30 минути.
 Превозното средство, използвано за практическия изпит, трябва да отговаря най-малко на
 изискванията за изпитни превозни средства.
 Практическият изпит може да бъде допълнен с трети изпит, който се провежда на специален
 терен или на възможно най-добър симулатор, така че да се оцени обучението по рационално
 управление на превозно средство на базата на изискванията за безопасността, в частност по
 отношение на манипулиране на превозно средство при различни пътни условия и начина, по
 който те се променят при различните атмосферни условия и през деня и нощта.
 Продължителността на този изпит по избор не е фиксирана. Ако водач на превозно средство
 държи такъв изпит, неговата продължителност може да се извади от деветдесетте минути на
 изпита по управление на превозно средство, посочен в подточка i), но изважданото време не
 може да превишава 30 минути.
 За водачите на превозно средство, посочени в част Б, раздел 1, член 5, параграф 4,
 теоретичният изпит трябва да бъде ограничен до дисциплините, посочени в раздел 1 от
 настоящото допълнение, които засягат превозно средство, за които се прилага новата начална
 квалификация. Въпреки това, тези водачи на превозно средство трябва да преминат целия
 практически изпит.
 Раздел 3: Ускорена начална квалификация, предвидена в част Б, раздел 1, член 3, параграф 2
 от приложение ROAD.1
 Ускорената начална квалификация трябва да включва преподаването на всички дисциплини в
 списъка, поместен в раздел 1 от настоящото допълнение. Нейната продължителност трябва да
 бъде 140 часа.
 Всеки обучаващ се водач на превозно средство трябва да управлява индивидуално най-малко
 10 часа превозно средство от съответната категория, което отговаря най-малко на
 изискванията за изпитните превозни средства.
 943
 ---pagebreak--- Когато управлява превозно средство индивидуално, обучаващият се водач на превозно
 средство трябва да се придружава от инструктор, нает от одобрен център за обучение. Всеки
 обучаващ се водач на превозно средство може да управлява в продължение на максимум
 четири часа от 10-те часа индивидуално управление на превозно средство на специален терен
 или на висококачествен симулатор, така че да се оцени обучението по рационално управление
 на превозно средство на базата на нормите за безопасност, по-специално по отношение на
 управлението на превозното средство при различни пътни условия и начина, по който пътните
 условия се променят при различни атмосферни условия и през деня и нощта, както и
 способността за оптимизиране на разхода на


text:
гориво.
 Разпоредбите на раздел 2, тока 2.1., четвъртата алинея от настоящото допълнение се прилагат
 също така за ускорената начална квалификация.
 За водачите на превозни средства, посочени в част Б, раздел 1, член 5, параграф 4,
 продължителността на ускорената начална квалификация трябва да бъде 35 часа, включително
 два часа и половина индивидуално управление на превозно средство.
 В края на обучението компетентните органи на страните или институцията, определена от тях,
 подлагат водача на превозно средство на писмен или устен изпит. Изпитът трябва да включва
 поне по един въпрос по всяка от целите в списъка на дисциплините, поместен в раздел 1 от
 настоящото допълнение.
 Дадена страна може да включи друго специфично обучение, свързано с автомобилен превоз
 на стоки, изисквано съгласно нейното законодателство, като част от обучението по настоящия
 раздел.
 Раздел 4: Задължителна продължаваща квалификация, предвидена в част Б, раздел 1,
 член 3, параграф 1, буква б) от приложение ROAD.1
 Курсовете за задължително продължаващо обучение трябва да се организират от одобрен
 център за обучение. Тяхната продължителност трябва да бъде 35 часа на всеки пет години,
 разпределени на периоди с продължителност най-малко седем часа, които може да бъдат
 разделени в два последователни дни. Когато се използва електронно обучение, одобреният
 център за обучение гарантира, че се поддържа надлежно качество на обучението,
 включително като се избират темите, при които инструментите, свързани с ИКТ, могат да се
 използват най-ефективно. По-специално, страните изискват надеждна идентификация на
 потребителя и подходящи средства за контрол. Максималната продължителност на
 електронното обучение не може да надвишава 12 часа. Поне един от периодите на курса за
 обучение трябва да обхваща тема, свързана с пътната безопасност. В съдържанието на
 обучението трябва да се отчитат нуждите от обучение, които са характерни за транспортните
 дейности, осъществявани от водача на превозното средство, както и съответните правни и
 технологични промени и, доколкото е възможно, специфичните потребности от обучение на
 водача на превозно средство. През 35-те часа обучение следва да бъде покрит набор от
 различни теми, включително повторно обучение, ако се докаже, че водачът се нуждае от
 специално обучение за коригиране.
 Дадена страна и, в случая на Съюза, дадена държава членка може да включи друго
 специфично обучение, свързано с автомобилен превоз на стоки, изисквано съгласно нейното
 законодателство, като част от обучението по настоящия раздел.
 Раздел 5: Одобряване на началната квалификация и продължаващото обучение
 944
 ---pagebreak--- 5.1. Центровете за обучение, които участват в началната квалификация и продължаващото
 обучение, трябва да бъдат одобрени от компетентните органи на страните. Одобрение може
 да се даде само в отговор на писмена молба. Молбата трябва да се придружава от документи,
 включително:
 5.1.1. подходяща програма за квалификация и обучение, уточняваща преподаваните
 дисциплини и определяща предлагания план за прилагане и методи на преподаване;
 5.1.2. квалификации и сфера на дейност на инструкторите;
 5.1.3. информация за помещенията, където се водят курсовете, учебните материали,
 ресурсите на разположение за практическа работа и използвания автомобилен парк;
 5.1.4. условията относно участието в курсовете (брой участници).
 5.2. Компетентният орган трябва да одобри писмено следните условия:
 5.2.1. обучението да се извършва в съответствие с документацията, придружаваща
 молбата;
 5.2.2. компетентният орган да има право да изпраща упълномощени лица


text:
да
 подпомагат курсовете за обучение на одобрените центрове и трябва да имат право да
 извършва проверка на тези центрове по отношение на използваните ресурси и правилното
 провеждане на курсовете за обучение и изпитите;
 5.2.3. да може да се отнеме одобрението или временно да се прекрати, ако не се
 спазват условията за одобряване.
 Одобреният център трябва да гарантира, че инструкторите имат стабилни познания за
 последно приетата правна уредба и изисквания за обучение. Като част от специфична
 подборна процедура, инструкторите трябва да удостоверят познаването на материала и
 методите на обучение. По отношение на практическата част на обучението, инструкторите
 трябва да удостоверят опит като професионални водачи на превозно средство или подобен
 опит на водач на МПС, като този на инструктори по управление на тежко превозно средство.
 Програмата за обучение трябва да се изготви съгласно одобрението и трябва да обхване
 дисциплините съгласно раздел 1.
 945
 ---pagebreak--- 7. Допълнение ROAD.Б.1.2: Образец на карта за квалификация на водача, посочена в част Б,
 раздел 1, член 9 от настоящото приложение.
 Страна 1
 КАРТА ЗА КВАЛИФИКАЦИЯ НА ВОДАЧА (ДЪРЖАВА
 ЧЛЕНКА/ОБЕДИНЕНО КРАЛСТВО)
 1.
 6. СНИМКА 2
 3
 4 a. 4b.
 4c. (4d.)
 5 a. 5b.
 7
 (8.)
 9.
 Страна 2
 11. 9. 10.
 C1
 C
 1. Фамилно име D1
 2. Собствено име
 3. Дата и място на раждане D
 4а. Дата на издаване
 4б. Дата на изтичане на C1E
 срока на
 административната валидност CE
 4в. Издадена от
 5а. Свидетелство за D1E
 управление No
 5б. Сериен No DE
 10. Код на Съюза139
 139
 Ако е приложимо
 946
 ---pagebreak--- Раздел 2. Време на управление, почивки по време на работа и периоди на почивка
 Член 1 — Обхват
 1. В настоящия раздел се определят правилата относно времето за управление,
 почивките в работно и извънработно време по отношение на водачите, посочени в
 член ROAD 7, параграф 1, буква б), които извършват пътувания, посочени в член ROAD.4
 [Превоз на стоки между, през и в рамките на териториите на страните].
 2. Когато водачът извършва пътуване, посочено в член ROAD.4 [Превоз на стоки между,
 през и в рамките на териториите на страните], правилата в настоящия раздел се прилагат за
 всички автомобилни превози, извършвани от този водач между териториите на страните и
 между държавите членки.
 3. Настоящият раздел се прилага:
 (a) когато максимално допустимата маса на превозното средство, включително всяко
 ремарке или полуремарке, надхвърля 3,5 тона; или
 (b) от 1 юли 2026 г., когато максимално допустимата маса на превозното средство,
 включително всяко ремарке или полуремарке, надхвърля 2,5 тона.
 4. Настоящият раздел не се прилага за транспорт с:
 (a) превозни средства или състави от превозни средства с максимално допустима маса,
 непревишаваща 7,5 тона, които се използват за:
 (i) превоз на материали, оборудване или машини за ползване от водача в хода
 на неговата работа или
 (ii) за доставка на стоки, които са произведени по занаятчийски начин,
 само в радиус от 100 километра от базата на предприятието и при условие че управлението на
 превозното средство не представлява основната дейност на водача, и превозът не се извършва
 за чужда сметка или срещу възнаграждение;
 (b) превозни средства с максимална разрешена скорост, непревишаваща


text:
40 km/h;
 (c) превозни средства, притежавани или наети от въоръжените сили, службите за
 гражданска защита, противопожарните служби и силите, отговарящи за
 поддържането на обществения ред, когато транспортът се извършва в изпълнение на
 задачи, възложени на тези служби, и е под техен контрол;
 (d) превозни средства, предназначени за спешни случаи или спасителни операции;
 (e) специализирани превозни средства, използвани за медицински цели;
 (f) специализирани ремонтни превозни средства, извършващи дейност в радиус от 100
 km от тяхната база;
 (g) превозни средства, преминаващи пътни изпитания за целите на техническо
 разработване, ремонт или поддържане, и нови или възстановени превозни средства,
 които не са въведени в експлоатация;
 947
 ---pagebreak--- (h) превозни средства с максимално допустима маса, включително всяко ремарке или
 полуремарке, превишаваща 2,5 и непревишаваща 3,5 тона, които се използват за
 превоз на стоки, когато превозът не се извършва за чужда сметка или срещу
 възнаграждение, а за сметка на дружеството или на водача, и когато управлението не
 представлява основната дейност на лицето, управляващо превозното средство;
 (i) търговски превозни средства, които имат исторически статус съгласно
 законодателството на държавата членка, в която те се управляват, и които се
 използват за превоз на стоки с нетърговска цел.
 Член 2 — Определения
 За целите на настоящия раздел се прилагат следните определения:
 (a) „автомобилен превоз“ означава всяко пътуване, осъществено изцяло или отчасти по
 пътища, отворени за обществено ползване, с превозно средство, без значение дали е
 натоварено или не;
 (b) „почивка по време на работа“ означава всеки период от време, през който водачът не
 може да управлява превозното средство или да извършва друга работа и който се
 използва изключително за възстановяване;
 (c) „друга работа“ означава всички дейности, които са определени като работно време в
 част Б, раздел 3, член 2, параграф 1, буква а), с изключение на „управление“,
 включително всяка работа за същия или друг работодател в транспортния сектор или
 извън него;
 (d) „почивка“ означава всеки непрекъснат период, през който водачът можа свободно да
 разполага със своето време;
 (e) „дневна почивка“ означава дневен период от време, през което водачът може
 свободно да разполага със своето време и който включва'нормална дневна почивка“
 и'намалена дневна почивка':
 (i) „нормална дневна почивка“ означава всеки период на почивка от поне 11
 часа, който може да бъде използван на два пъти — първия път за непрекъснат
 период от поне 3 часа, а втория — за непрекъснат период от поне девет часа;
 и
 (ii) „намалена дневна почивка“ означава всеки период с продължителност от
 поне девет часа, но по-къс от 11 часа;
 (f) „седмична почивка“ означава седмичен период от време, през който водачът може
 свободно да разполага със своето време и който включва „нормална седмична
 почивка“ и „намалена седмична почивка“:
 (i) „нормална седмична почивка“ означава всеки период с продължителност от
 поне 45 часа; и
 (ii) „намалена седмична почивка“ означава всеки период, който е по-къс от 45
 часа, който може, при спазване на условията, предвидени в член 6, параграф 6
 948
 ---pagebreak--- и параграф 7 от настоящия раздел, да бъде съкратен до минимум
 24 последователни часа;
 (g) „седмица“ означава периодът, включващ времето от 00:00 часа в понеделник до
 24:00 часа в


text:
неделя;
 (h) „време на управление“ означава продължителността на записаната дейност на
 управление:
 (i) автоматично или полуавтоматично от тахографа, както е определено в част Б,
 раздел 4, член 2, букви д), е), ж) и з) от настоящото приложение; или
 (ii) ръчно съгласно изискванията на част Б, раздел 4, член 9, параграф 2 и член 11
 от настоящото приложение;
 (i) „дневно време на управление“ означава общата продължителност на времето на
 управление между края на една дневна почивка и началото на следващата дневна
 почивка или между дневна почивка и седмична почивка;
 (j) „седмично време на управление“ означава общата продължителност на времето на
 управление през седмицата;
 (k) „максимално допустима маса“ означава максимално разрешената маса на
 превозното средство в работно напълно натоварено положение;
 (l) „екипно управление“ означава положението, при което през всеки период на
 управление между две последователни дневни почивки или между дневна почивка и
 седмична почивка има поне двама водачи в превозното средство за извършване на
 управлението, като за първия час присъствието на другия(ите) водач(и) не е
 задължително, но за останалата част от времето то е задължително;
 (m) „период на управление“ означава общата продължителност на времето на
 управление от момента, в който водачът започва да управлява след период на
 почивка извън работно време или в работно време, до момента, в който той вземе
 почивка или почивка по време на работа; периодът на управление може да бъде
 непрекъснат или прекъснат.
 Член 3 - Изисквания към придружителите на водачите
 Минималната възраст за придружителите на водачите е 18 години. Всяка от страните и, в
 случая на Съюза, всяка държава членка може обаче да намали минималната възраст за
 придружителите на водачите до 16 години, при условие че намаляването е с цел
 професионално обучение и са спазени границите, наложени от националните правила по
 трудовите въпроси на Обединеното кралство и по отношение на Съюза — на държавата
 членка.
 Член 4 - Време на управление
 1. Дневното време за управление не следва да надхвърля девет часа.
 Независимо от това дневното време за управление може да бъде удължено до максимум
 10 часа не повече от два пъти седмично.
 949
 ---pagebreak--- 2. Седмичното време на управление не трябва да надвишава 56 часа и не трябва да води
 до надвишаване на максималната продължителност на работната седмица от 60 часа.
 3. Общото време на управление през всеки две последователни седмици не трябва да
 надвишава 90 часа.
 4. Дневното и седмичното време на управление включват цялото време на управление на
 територията на страните.
 5. Водачът регистрира като друга работа всяко време, прекарано съгласно описаното в
 член 2, буква в) от настоящия раздел, както и всяко време, прекарано в управление на
 превозно средство, използвано за търговски превози, когато от него не се изисква да
 регистрира период за управление, и регистрира всички периоди на разположение, както е
 определено в част Б, раздел 3, член 2, точка 2, в съответствие с част Б, раздел 4, член 6,
 параграф 5, буква б), подточка iii). Тези записи се вписват ръчно на регистрационен лист, на
 разпечатка или като се използват устройства за ръчно въвеждане на данни на записващото
 оборудване.
 Член 5 —


text:
Почивки по време на работа
 След период на управление от четири часа и половина водачът ползва непрекъсната почивка
 по време на работа от поне 45 минути, освен ако не ползва почивка.
 Тази почивка по време на работа може да бъде заменена с почивка по време на работа от
 поне 15 минути, последвана от почивка по време на работа от поне 30 минути, като двете
 почивки са разпределени през периода по такъв начин, че разпоредбите на първи параграф да
 бъдат спазени.
 Водач, който участва в екипно управление, може да ползва прекъсване от 45 минути в
 превозно средство, управлявано от друг водач, при условие че водачът, който ползва
 прекъсването, не помага на водача, който управлява превозното средство.
 Член 6 — Почивки извън работно време
 1. Водачът ползва дневни и седмични почивки.
 2. За всеки период от 24 часа след края на предходната дневна почивка или седмична
 почивка водачът трябва да е ползвал следващата дневна почивка.
 Ако частта от дневната почивка, която попада в този 24-часов период, е поне девет часа, но е
 по-къса от 11 часа, въпросната дневна почивка се разглежда като намалена дневна почивка.
 3. Дневната почивка може да бъде удължена до нормална седмична почивка или
 намалена седмична почивка.
 4. Водачът може да има най-много три намалени дневни почивки между всеки две
 седмични почивки.
 5. Чрез дерогация от параграф 2 в рамките на 30 часа след края на дневната или
 седмичната почивка водач, извършващ екипно управление, трябва да ползва нова дневна
 почивка от поне девет часа.
 950
 ---pagebreak--- 6. На всеки две последователни седмици водачът ползва поне:
 (a) две нормални седмични почивки; или
 (b) една нормална седмична почивка и една намалена седмична почивка от най-малко
 24 часа.
 Седмичната почивка започва не по-късно от края на шест 24-часови периода след края на
 предишната седмична почивка.
 7. Чрез дерогация от параграф 6 водач, който извършва международни превози на стоки,
 може да ползва две последователни намалени седмични почивки извън територията на
 страната на автомобилния превозвач на товари или за водачи на автомобилни превозвачи на
 товари от ЕС — извън територията на държавата членка на автомобилния превозвач на товари,
 при условие че на всеки четири последователни седмици ползва поне четири седмични
 почивки, от които поне две са нормални седмични почивки.
 За целите на настоящия параграф се счита, че водачът извършва международен превоз, когато
 започва двете последователни намалени седмични почивки извън територията на страната на
 автомобилния превозвач на товари и извън страната на мястото на пребиваване на водача
 или, в случая на Съюза, извън територията на държавата членка на автомобилния превозвач на
 товари и извън държавата на мястото на пребиваване на водача.
 Всяко намаляване на седмичните почивки се компенсира с равностойна почивка, която се
 ползва без прекъсване преди края на третата седмица след въпросната седмица.
 Когато две намалени седмични почивки се ползват последователно в съответствие с трета
 алинея, следващата седмична почивка се предшества от почивка, ползвана като компенсация
 за тези две намалени седмични почивки.
 8. Всяка почивка, ползвана като компенсация за намалена седмична почивка, се включва
 към друга почивка от поне девет часа.
 9. Нормалните седмични


text:
почивки и всяка седмична почивка от повече от 45 часа,
 ползвана като компенсация за предишни намалени седмични почивки, не се ползва в
 превозно средство. Тя се ползва при подходящо, съобразено с особеностите на пола
 настаняване в подходящи условия за спане и санитарни съоръжения.
 Всички разходи за настаняване извън кабината на превозното средство се покриват от
 работодателя.
 10. Транспортните предприятия организират работата на водачите по такъв начин, че те да
 могат да се върнат в експлоатационния център на работодателя, където са нормално базирани
 и където започва седмичната им почивка, в Обединеното кралство и, в случая на Съюза, в
 държавата членка на установяване на работодателя, или да се върнат на мястото си на
 пребиваване в рамките на всеки период от четири последователни седмици, за да ползват
 поне една нормална седмична почивка или една седмична почивка от повече от 45 часа като
 компенсация за намалена седмична почивка.
 Когато обаче водачът е ползвал две последователни намалени седмични почивки в
 съответствие с параграф 7, транспортното предприятие организира работата на водача по
 951
 ---pagebreak--- такъв начин, че той да може да се върне още преди началото на нормалната седмична
 почивка от повече от 45 часа, ползвана като компенсация.
 Предприятието документира начина, по който изпълнява това задължение, и съхранява
 документацията в своите помещения, за да я предостави при поискване от контролните
 органи.
 11. Седмична почивка, която попада в две седмици, може да бъде отчетена през всяка
 една от седмиците, но не и в двете.
 12. Чрез дерогация, когато водач придружава превозно средство, което се транспортира с
 ферибот или влак, и ползва нормална дневна почивка или намалена седмична почивка, тази
 почивка може да бъде прекъсвана не повече от два пъти за други дейности с обща
 продължителност не повече от един час. По време на посочената нормална дневна почивка
 или намалена седмична почивка водачът трябва да има достъп до спална кабина, койка или
 кушетка.
 По отношение на нормалните седмични почивки тази дерогация се прилага само за пътувания
 с ферибот или влак, когато:
 (a) пътуването е с планирана продължителност 8 часа или повече; и
 (b) водачът има достъп до спална кабина във ферибота или във влака.
 13. Всяко време, прекарано в пътуване до мястото на поемане на управлението на
 превозното средство, попадащо в обхвата на настоящия раздел, или при завръщане от такова
 място, когато превозното средство не се намира в дома на водача, нито в експлоатационния
 център на работодателя, където водачът нормално е базиран, не се отчита за почивка или
 прекъсване, освен ако водачът не е на ферибот или влак и има достъп до спална кабина, койка
 или кушетка.
 14. Всяко време, прекарано от водача в управление на превозното средство, което попада
 извън обхвата на настоящия раздел, до или от превозно средство, което попада в обхвата на
 настоящия раздел и което не се намира нито в дома на водача, нито в оперативната централа
 на работодателя, където водачът нормално е базиран, се счита за друга работа.
 Член 7 — Отговорност на автомобилните превозвачи на товари
 1. Автомобилен превозвач на товари на страна не плаща на водачите, които са наети от
 него


text:
или са предоставени на негово разположение, никакви възнаграждения, дори под
 формата на премии или добавки към заплатата, свързани с пропътуваните разстояния,
 скоростта на доставката и/или количеството превозени стоки, ако такова възнаграждение е от
 естество да застраши безопасността на движението по пътищата и/или насърчава нарушение
 на настоящия раздел.
 2. Автомобилен превозвач на товари на всяка от страните организира автомобилните
 превози и надлежно инструктира членовете на екипажи по такъв начин, че те да са в състояние
 да спазват разпоредбите на настоящия раздел.
 3. Автомобилен превозвач на товари на всяка от страните отговаря за нарушения,
 извършени от водачи на превозвача, дори ако нарушението е било извършено на територията
 на другата страна.
 952
 ---pagebreak--- Без да се засяга правото на страните да търсят пълна отговорност от автомобилните
 превозвачи на товари, страните могат да определят тази отговорност като условна при
 нарушаване на параграфи 1 и 2 от страна на превозвача. Страните могат да вземат предвид
 всяко доказателство, че автомобилният превозвач на товари не може основателно да бъде
 държан отговорен за извършеното нарушение.
 4. Автомобилните превозвачи на товари, изпращачите, спедиторите, основните
 изпълнители, подизпълнителите и агенциите за наемане на водачи гарантират, че
 постигнатото споразумение по договор по отношение на транспортния график е съобразено с
 настоящия раздел.
 5. Автомобилен превозвач на товари, който използва превозни средства, които са
 снабдени със записващо оборудване, отговарящо на изискванията на част Б, раздел 4, член 2,
 букви е), ж) или з) и което попада в обхвата на настоящия раздел:
 (i) осигурява записването на всички данни от оборудването на превозното
 средство и от картата на водача на предвидените от страната интервали и по-
 честото извличане на съответните данни, с цел осигуряване на извличането на
 всички данни относно дейностите, извършени от или за този автомобилен
 превозвач на товари; и
 (ii) осигурява съхранението на всички извлечени данни от оборудването на
 превозното средство и от картата на водача в продължение на най-малко
 12 месеца след записването им и при поискване от страна на инспектор
 осигурява достъп до тези данни пряко или дистанционно от помещенията на
 автомобилния превозвач на товари.
 За целите на настоящия параграф „извличане“ се тълкува в съответствие с определението в
 част В, раздел 2, член 2, параграф 2, буква з).
 Максималният период, в рамките на който съответните данни се извличат съгласно подточка i)
 от настоящия параграф, е 90 дни за данните от оборудването на превозното средство и 28 дни
 за данните от картата на водача.
 Член 8 — Изключения
 1. При условие че пътната безопасност не е застрашена и за да се позволи превозното
 средство да достигне подходящо място за престой, водачът може да се отклони от
 разпоредбите на членове 4—6, доколкото това е необходимо, за да се осигури безопасността
 на лицата, на превозното средство или на неговия товар. Водачът посочва причината за такова
 отклонение в регистрационния лист на уредите за регистриране на данните за движението или
 на разпечатката от записващото устройство или в графика на своите дежурства най-късно при
 пристигането в подходящото място за престой.
 2. При условие че безопасността на движението по пътищата не е застрашена, при
 извънредни обстоятелства водачът може да


text:
се отклони от разпоредбите на член 4,
 параграфи 1 и 2 и член 6, параграф 2, като превиши дневното и седмичното време на
 управление с до един час, за да стигне до експлоатационния център на работодателя или до
 мястото на пребиваване на водача за ползване на седмична почивка.
 953
 ---pagebreak--- При същите условия водачът може да превиши дневното и седмичното време на управление с
 до два часа, за да стигне до експлоатационния център на работодателя или до мястото на
 пребиваване на водача за ползване на нормална седмична почивка, при условие че
 непосредствено преди допълнителното управление е ползвано непрекъснато прекъсване от
 30 минути.
 Водачът ръчно посочва причината за това отклонение в регистрационния лист на записващото
 оборудване или на разпечатка от записващото оборудване, или в графика на своите дежурства
 най-късно при пристигането на желаното място или в подходящото място за престой.
 Всеки период на удължаване се компенсира с равностойна почивка, ползвана наведнъж с
 друга почивка преди края на третата седмица след въпросната седмица.
 3. При условие че безопасността на движението по пътищата не е застрашена, всяка от
 страните и, в случая на Съюза, всяка държава членка може да предостави изключения от
 членове 3—6 и да подложи такива изключения на своята територия или, със съгласието на
 другата страна, на територията на другата страна, на индивидуални условия, приложими за
 превоз със следните видове превозни средства:
 (a) превозни средства, които са собственост на или са наети без водач от публични
 органи за автомобилен превоз, който не конкурира частни автомобилни превозвачи
 на товари;
 (b) превозни средства, използвани или наети без водач от земеделски, градинарски,
 горски или рибарски предприятия за превоз на стоки в радиус от 100 километра от
 базата на предприятието;
 (c) земеделски трактори или горски трактори, използвани за земеделски или горски
 дейности в радиус от 100 километра от базата на предприятието, което притежава, е
 наело или е взело на лизинг превозното средство;
 (d) превозни средства или състави от превозни средства с максимално допустима маса,
 непревишаваща 7,5 тона, използвани от доставчици на универсални услуги за
 доставка на пратки като част от универсална услуга. Тези превозни средства се
 използват само в радиус от 100 километра от базата на предприятието и при условие
 че управлението на превозните средства не представлява основна дейност за водача;
 (e) превозни средства, използвани изключително на острови с площ, ненадвишаваща 2
 300 кв. км, която не е свързана с останалата част от националната територия чрез
 мост, брод или тунел, отворен за ползване от моторни превозни средства;
 (f) превозни средства, използвани за превоз на стоки в радиус от 100 километра от
 базата на предприятието и задвижвани с природен или втечнен газ или
 електричество, с максимално допустима маса, включително масата на ремаркето или
 полуремаркето, ненадвишаваща 7,5 тона;
 (g) превозни средства, използвани във връзка с канализация, защита от наводнения,
 услуги по поддръжка на водоснабдяването, снабдяването с газ и
 електроснабдяването, поддръжка на пътищата и контрол по пътищата, събиране на
 битови отпадъци от врата до врата, телеграфни и телефонни услуги, радио- и
 954
 ---pagebreak--- телевизионно излъчване и откриване на радио- и телевизионни предавателни или
 приемници;
 (h) специализирани превозни средства,


text:
превозващи цирково и панаирно оборудване;
 (i) специално оборудвани превозни средства по транспортен проект, които служат
 основно като образователно средство в неподвижно състояние;
 (j) превозни средства, използвани за събиране на мляко от фермите и/или за връщане
 във фермите на млечни контейнери или млечни продукти, предназначени за храна за
 животни;
 (k) специализирани превозни средства за превоз на пари и/или скъпоценности;
 (l) превозни средства, използвани за превоз на животински отпадъци и животински
 трупове, които не са предназначени за консумация от човека;
 (m) превозни средства, използвани изключително на пътища вътре в транспортни възли,
 като пристанища, интермодални и железопътни терминали;
 (n) превозни средства, използвани за превоз на живи животни от фермите до местните
 пазари и обратно или от пазарите до местните кланици в радиус от 100 километра;
 (o) превозни средства или състави от превозни средства, превозващи строителни
 машини за нуждите на строително предприятие в радиус до 100 километра от базата
 на предприятието, при условие че управлението на превозните средства не
 представлява основна дейност за водача; и
 (p) превозни средства, използвани за доставяне на готова бетонна смес.
 4. При условие че условията на труд на водачите и безопасността на движението по
 пътищата не са застрашени и че са спазени ограниченията, посочени в част Б, раздел 3, член 3,
 дадена страна и, в случая на Съюза, държава членка може да предостави временни
 изключения за прилагането на членове 4—6 от настоящия раздел по отношение на превозите,
 извършвани при изключителни обстоятелства, в съответствие с приложимата в страната
 процедура.
 Временните изключения надлежно се обосновават и незабавно се съобщават на другата
 страна. Специализираният комитет по автомобилния превоз уточнява условията за това
 съобщаване. Всяка от страните незабавно публикува тази информация на публичен уебсайт и
 осигурява дейностите по нейното прилагане, за да се вземе предвид изключението,
 предоставено от другата страна.
 955
 ---pagebreak--- Раздел 3. Работно време на мобилните работници
 Член 1 — Обхват
 1. Настоящият раздел се прилага за мобилни работници, наети от автомобилни
 превозвачи на товари от страните, които извършват пътуванията, посочени в член ROAD.4
 [Превоз на стоки между, през и в рамките на териториите на страните] от настоящото
 споразумение.
 Настоящият раздел се прилага и за самостоятелно заети водачи на превозни средства.
 2. Доколкото настоящият раздел съдържа по-специфични разпоредби по отношение на
 мобилните работници, извършващи дейности в автомобилния транспорт, той има предимство
 пред съответните разпоредби на член LPF.2.27.
 3. Настоящият раздел допълва разпоредбите на част Б, раздел 2, които имат предимство
 пред разпоредбите на настоящия раздел.
 4. Всяка от страните може да не прилага настоящия раздел по отношение на мобилните
 работници и самостоятелно заетите водачи, които извършват не повече от две двупосочни
 пътувания в съответствие с член ROAD.4 [Превоз на стоки между, през и в рамките на
 териториите на страните] от настоящото споразумение в рамките на един календарен месец.
 5. Когато някоя от страните не прилага настоящия раздел съгласно параграф 4, тази
 страна уведомява другата страна.
 Член 2 — Определения
 За целите на настоящия раздел се прилагат следните определения:
 (1) „работно време“ означава:
 (a) по отношение на мобилните работници: времето от началото до края на работата,
 през което мобилният работник е на


text:
индивидуалното си работно място и на
 разположение на работодателя и упражнява своите функции или дейности, т.е.:
 времето, предназначено за всички дейности в областта на автомобилния транспорт,
 и по-специално:
 (i) управление на превозното средство;
 (ii) товарене и разтоварване;
 (iii) помагане на пътниците да се качат на превозното средство и да слязат от него;
 (iv) почистване и техническа поддръжка; и
 (v) всяка друга работа, предназначена за осигуряване безопасността на
 превозното средство и неговия товар или за изпълнение на законови или
 подзаконови задължения, пряко свързани с извършвания конкретен превоз,
 включително наблюдение на товаренето и разтоварването, административни
 формалности с полиция, митници, имиграционни служби и др.,
 956
 ---pagebreak--- - периодите, през които водачът не разполага свободно с времето си и е задължен да
 бъде на работното си място и да е в готовност да започне нормална работа, с някои
 задачи, свързани с изпълнение на дежурство, и по-специално през периодите на
 очакване на товарене или разтоварване, когато продължителността им не може да се
 предвиди предварително, т.е. преди отпътуване или точно преди действителното
 начало на въпросния период или съгласно общите условия, договорени между
 социалните партньори и/или съгласно законодателните условия в страните;
 (b) по отношение на самостоятелно заетите водачи се използва същото определение по
 отношение на времето от началото до края на работата, през което самостоятелно
 заетият водач е на работното си място и на разположение на клиента и упражнява
 своите функции или дейности, различни от общата административна работа, която не
 е пряко свързана с извършвания конкретен превоз.
 Периодите на почивка по време на работа, посочени в член 4, периодите на почивка, посочени
 в член 5, и, без да накърнява законодателството на страните или споразуменията между
 социалните партньори при условие, че тези периоди следва да бъдат компенсирани или
 ограничени, периодите, в които е на разположение, посочени в точка 2 от настоящия член, се
 изключват от работното време;
 (2) „периоди на разположение“ означава:
 - периодите, различни от свързаните с периодите на почивка по време на работа и периодите
 на почивка, през които мобилният работник не е задължен да бъде на работното си място, но
 трябва да бъде в състояние да отговаря на всички обаждания, за да започне да управлява или
 да възобнови управлението на превозното средство или да извърши друга работа. В частност
 такива периоди на разположение включват периодите, през които транспортният работник
 придружава превозното средство докато то е пренасяно с ферибот или влак, както и
 периодите на изчакване на границата или поради забрани за пътното движение.
 - тези периоди и тяхната предполагаема продължителност трябва да се знаят предварително
 от мобилните работници, т.е. преди заминаване или точно преди самото начало на въпросния
 период, или съгласно общите условия, договорени между социалните партньори и/или
 съгласно законодателните условия в страните,
 - по отношение на мобилните работници, които управляват превозното средство в екип:
 времето, което прекарват седнали до водача или върху кушетка, докато превозното средство е
 в движение;
 (3) „работно място“ означава:
 - местоположението на основното място на дейност на автомобилен превозвач на товари, за
 който изпълнява задължения лицето, осъществяващо транспортни дейности в автомобилния
 транспорт, заедно с различните спомагателни места на дейност, без


text:
значение дали те се
 намират на същото място, където е централата или основното място на дейност;
 - превозното средство, което се използва от лицето, осъществяващо транспортни дейности в
 автомобилния транспорт, когато изпълнява задълженията си; и
 - всяко друго място, на което се извършват дейности, свързани с транспортиране;
 957
 ---pagebreak--- (4) за целите на настоящия раздел „мобилен работник“ означава всеки работник,
 представляващ част от пътуващия персонал, в това число стажантите и чираците, чиито услуги
 се използват от предприятие, което извършва автомобилни транспортни услуги на пътници
 или стоки на територията на другата страна;
 (5) „самостоятелно зает водач“ означава всяко лице, чието основно занимание е
 автомобилен превоз на стоки за чужда сметка или срещу възнаграждение, което има право да
 работи за себе си и което не е обвързано с работодател чрез трудов договор или чрез какъвто
 и да е друг вид йерархично трудово правоотношение, което свободно може да организира
 съответните трудови дейности, чийто доход зависи пряко от печалбата и което разполага със
 свободата да поддържа, самостоятелно или в сътрудничество с други самостоятелно заети
 водачи, търговски отношения с няколко клиенти.
 По смисъла на настоящия раздел водачите, които не отговарят на тези изисквания, подлежат
 на същите задължения и се ползват със същите права като тези, предвидени за мобилните
 работници в настоящия раздел;
 (6) „лице, осъществяващо мобилни транспортни дейности“ означава всеки мобилен
 работник или самостоятелно зает водач, който извършва такива дейности;
 (7) „седмица“ означава периодът, включващ времето от 00:00 часа в понеделник до 24:00
 часа в неделя;
 (8) „нощно време“ означава период не по-малък от четири часа, определен от
 националното законодателство, между 00.00 часа и 07.00 часа; и
 (9) „нощен труд“ означава всяка работа, извършвана нощно време.
 Член 3 — Максимална продължителност на седмичното работно време
 1. Всяка от страните предприема необходимите мерки, за да гарантира, че средната
 продължителност на седмичното работно време не надвишава 48 часа. Максималната средна
 продължителност на седмичното работно време може да бъде удължена до 60 часа само ако в
 рамките на четиримесечен период не се надвишава средната продължителност на работно
 време от 48 часа на седмица.
 2. Всяка от страните предприема необходимите мерки, за да гарантира, че работното
 време за различните работодатели е сборът от работните часове. Работодателят в писмена
 форма изисква от съответния транспортен работник отчет за времето, през което е работил за
 друг работодател. Транспортният работник предоставя тази информация в писмена форма.
 Член 4 — Почивки по време на работа
 Всяка от страните предприема необходимите мерки, за да гарантира, че, без да засягат
 разпоредбите на част Б, раздел 2 от настоящото приложение, лицата, осъществяващи
 транспортни дейности в автомобилния транспорт, при никакви обстоятелства не могат да
 работят в продължение на повече от шест последователни часа без почивка. Работното време
 следва да се прекъсва за почивка по време на работа от най-малко 30 минути, ако общият
 брой изработени часове е между 6 и 9 часа, и най-малко от 45 минути, ако общият брой
 изработени часове е повече от 9 часа.
 958
 ---pagebreak--- Почивките по време на работа могат да се разделят на периоди, всеки от които е с
 продължителност най-малко 15


text:
минути.
 Член 5 — Почивки
 За целите на настоящия раздел по отношение на чираците и стажантите, чиито услуги се
 използват от предприятие, което извършва автомобилни транспортни услуги на пътници или
 стоки на територията на другата страна, се прилагат същите разпоредби относно времето за
 почивка като за другите мобилни работници съгласно част Б, раздел 2 от настоящото
 приложение.
 Член 6 — Нощен труд
 Всяка от страните предприема необходимите мерки, за да гарантира, че:
 (a) ако се полага нощен труд, дневното работно време не надвишава десет часа за всеки
 период от 24 часа; и
 (b) компенсацията за нощен труд се предоставя в съответствие с националните
 законодателни мерки, колективните трудови договори, споразуменията между
 социалните партньори и/или националната практика при условие, че тази
 компенсация няма да застраши пътната безопасност.
 Член 7 — Дерогации
 1. Поради обективни или технически причини, или причини, свързани с организацията на
 работата, могат да бъдат приети дерогации от членове 3 и 6 чрез колективни трудови
 договори, споразумения между социалните партньори или, когато това не е възможно, чрез
 законови, подзаконови и административни разпоредби, при условие че са проведени
 консултации със съответните представители на работодателите и на работниците и са
 положени усилия за насърчаване на всички подходящи форми на социалния диалог.
 2. Възможността за дерогация от член 3 не може да води до определянето на референтен
 период, по-голям от шест месеца, за изчисляване на средната максимална продължителност
 на седмичното работно време от четиридесет и осем часа.
 3. Специализираният комитет по автомобилния превоз уведомява за дерогациите,
 прилагани от дадена страна съгласно параграф 1.
 Член 8 — Информиране и регистри
 Всяка от страните гарантира, че:
 (a) мобилните работници са информирани относно съответните национални изисквания,
 вътрешните правила на автомобилния превозвач на товари и споразуменията между
 социалните партньори, в частност относно колективните трудови договори и всички
 фирмени споразумения, сключени въз основа на настоящия раздел; и
 (b) работното време на лицата, извършващи мобилни транспортни дейности, се
 регистрира. Регистрите се съхраняват за срок не по-малко от две години след края на
 разглеждания период. Отговорността за регистриране на работното време на
 959
 ---pagebreak--- транспортните работници носят работодателите. При поискване те предоставят на
 транспортните работници копия от записите на изработените часове.
 Член 9 — По-благоприятни разпоредби
 Настоящият раздел не засяга правото на всяка от страните да прилага или въвежда законови,
 подзаконови и административни разпоредби, по-благоприятни за защитата на здравето и
 безопасността на лицата, извършващи транспортни дейности в автомобилния транспорт, или
 правото ѝ да улеснява или разрешава приложението на колективни трудови договори или
 други споразумения, сключени между социалните партньори, които са по-благоприятни за
 защитата на здравето и безопасността на транспортните работници. Тези правила се прилагат
 по недопускащ дискриминация начин.
 960
 ---pagebreak--- Раздел 4. Използване на тахографи от водачите
 Член 1 - Предмет и принципи
 В настоящия раздел се определят изискванията към водачите, които попадат в обхвата на
 част Б, раздел 2 във връзка с използването на тахографите, предвидено в член ROAD 7,
 параграф 1, буква б) от настоящото споразумение.
 Член 2 — Определения
 За целите на настоящия раздел се прилагат определенията, установени в част Б, раздел 2,
 член 2.
 В допълнение


text:
към определенията, посочени в параграф 1, за целите на настоящия раздел се
 прилагат следните определения:
 (a) „тахограф“ или „контролни уреди за регистриране на данните за движението“
 означава уреди, предназначени да бъдат монтирани в пътни превозни средства, за да
 показват, регистрират, разпечатват, съхраняват и извеждат автоматично или
 полуавтоматично данни за движението, включително за скоростта, на тези превозни
 средства и за определени периоди на дейност на техните водачи;
 (b) „тахографски лист“ означава лист, който се поставя в аналогов тахограф и служи за
 запис и съхраняване на данни, върху който регистриращите устройства на аналоговия
 тахограф нанасят по непрекъснат начин информацията, която подлежи на
 регистрация;
 (c) „карта за тахограф“ означава карта с чип, предназначена за употреба с тахографа,
 която позволява идентифицирането от тахографа на титуляря на картата, както и
 прехвърлянето и съхраняването на данни;
 (d) „карта на водача“ означава карта за тахограф, издадена от компетентните органи на
 страна на конкретен водач, която идентифицира водача и служи за съхраняване на
 данни за дейността на водача;
 (e) „аналогов тахограф“ означава тахограф, отговарящ на спецификациите в
 приложение I към Регламент (ЕИО) No 3821/85 на Съвета140, както са приспособени в
 допълнение ROAD.B.4.1;
 (f) „дигитален тахограф“ означава тахограф, отговарящ на една от следните
 спецификации, както е адаптирано в допълнение ROAD.B.4.2:
 140
 Регламент (ЕИО) No 3821/85 на Съвета от 20 декември 1985 г. относно контролните уреди за
 регистриране на данните за движението при автомобилен транспорт
 OB L 370, 31.12.1985 г., стр. 8.
 961
 ---pagebreak--- - приложение IБ към Регламент (ЕИО) No 3821/85 на Съвета, приложимо до
 30 септември 2011 г.;
 - приложение IБ към Регламент (ЕИО) No 3821/85 на Съвета, приложимо от
 1 октомври 2011 г.; или
 - приложение IБ към Регламент (ЕИО) No 3821/85 на Съвета, приложимо от 1
 октомври 2012 г.;
 (g) „интелигентен тахограф 1“ означава тахограф, отговарящ на приложение IВ към
 Регламент за изпълнение (ЕС) No 2016/799 на Комисията, приложимо от 15 юни
 2019 г., както е приспособено в допълнение ROAD.B.4.3;
 (h) „интелигентен тахограф 2“ означава тахограф, отговарящ на следните изисквания:
 - автоматично записване на преминаването на граница;
 - записване на дейностите по товарене и разтоварване;
 - записване на това дали превозното средство се използва за превоз на стоки или на
 пътници; и
 - както на спецификациите, които се определят в актовете за изпълнение,
 посочени в член 11, първа алинея от Регламент (ЕС) No 165/2014, както е
 адаптирано в решение на Специализирания комитет по автомобилния
 превоз;
 (i) „събитие“ означава необичайна операция, отчетена от дигиталния тахограф, която
 може да е резултат от опит за измама;
 (j) „невалидна карта“ означава карта, за която е установено, че е дефектна, при която
 първоначалното удостоверяване е неуспешно, за която началната датата на срока на
 валидност все още не е настъпила или чийто срок на валидност е изтекъл.
 Член 3 — Използване на карти на водача
 1. Картата на водача е лична.
 2. Даден водач може да е титуляр на не повече от една валидна карта на водача и има
 право да използва само своята собствена персонализирана карта на водача. Водачът не може
 да използва карта на водача, която е повредена или е


text:
с изтекъл срок.
 Член 4 — Издаване на карти на водача
 1. Заявления за издаване на карти на водача се подават до компетентния орган в
 страната, в която е мястото на обичайното пребиваване на водача.
 2. За целите на настоящия член „място на обичайно пребиваване“ означава мястото, в
 което дадено лице живее обичайно, т.е. през не по-малко от 185 дни всяка календарна година,
 поради лични или професионални връзки или, при лица без професионални връзки, поради
 личните му връзки, които са белег за тясна връзка между това лице и мястото, на което то
 живее.
 Въпреки това за място на обичайно пребиваване на лице, чиито професионални връзки са с
 място, различно от това на личните му връзки, и което в резултат на това живее
 последователно на различни места, намиращи се в двете страни, се счита мястото на личните
 962
 ---pagebreak--- му връзки, при условие че лицето се връща редовно на това място. Не е необходимо
 последното условие да е спазено, когато лицето живее в определена страна с цел изпълнение
 на работа с определена продължителност.
 3. Водачите предоставят доказателство за мястото на обичайно си пребиваване по
 подходящ начин, като например карта за самоличност или друг валиден документ.
 Член 5 — Подновяване на карти на водача
 Когато водачът желае да поднови своята карта на водача, той подава заявление до
 компетентните органи на страната, в която е мястото на обичайното му пребиваване, не по-
 късно от 15 работни дни преди изтичането на срока на валидност на картата.
 Член 6 — Използване на карти на водача и тахографски листове
 1. Водачите използват тахографски листове или карти на водача всеки ден, през който
 управляват превозно средство, считано от момента на поемането му. Тахографският лист или
 картата на водача не могат да бъдат изваждани преди края на дневния работен период, освен
 ако има специално разрешение за това или това е необходимо за въвеждането на символа на
 държавата след преминаване на граница. Тахографският лист или картата на водача не могат
 да бъдат използвани за по-дълъг период от време от този, за който са предназначени.
 2. Водачите пазят по подходящ начин тахографските листове и картите на водача и не
 могат да използват замърсени или повредени тахографски листове или карти на водача.
 Водачът осигурява в случай на проверка правилното изготвяне на разпечатка на данните от
 тахографа при поискване от служител на контролните органи, като се има предвид
 експлоатационният срок на уреда.
 3. Когато в резултат на отсъствие от превозното средство водачът не е в състояние да
 използва тахографа, с който превозното средство е оборудвано, периодите, посочени в
 параграф 5, буква б), подточки ii), iii) и iv):
 (a) се вписват в тахографския лист ръчно, чрез автоматично регистриране или по друг
 начин, четливо и без зацапване на тахографския лист, ако превозното средство е
 оборудвано с аналогов тахограф; или
 (b) се вписват в картата на водача, като се използва приспособлението за ръчно
 въвеждане на данни, осигурено за тахографа, ако превозното средство е оборудвано
 с дигитален тахограф, интелигентен тахограф 1 или интелигентен тахограф 2.
 Никоя от страните не налага на водачите изискване да представят формуляри,


text:
свидетелстващи
 за действията им във времето, когато не са били в превозното средство.
 4. Когато на борда на превозното средство, оборудвано с дигитален тахограф,
 интелигентен тахограф 1 или интелигентен тахограф 2, има повече от един водач, всеки водач
 осигурява поставянето на своята карта на водача в правилния вход на тахографа.
 Когато на борда на превозното средство, оборудвано с аналогов тахограф, има повече от един
 водач, водачите нанасят необходимите изменения в тахографските листове, така че
 съответната информация да бъде регистрирана в тахографския лист на водача, който
 действително управлява превозното средство.
 963
 ---pagebreak--- 5. Водачите:
 (a) осигуряват съответствието на часовото време, регистрирано върху тахографския лист, с
 официалното време в държавата на регистрация на превозното средство;
 (b) задействат превключвателните механизми, които позволяват да се регистрират
 отделно и различимо следните периоди от време:
 (i) под символа : време на управление на превозното средство,
 (ii) под символа: „друга работа“, което означава всяка дейност,
 различна от управление на превозното средство по смисъла на част Б,
 раздел 3, член 2, както и всяка работа за същия или друг работодател в
 транспортния сектор или извън него,
 (iii) под символа: „период на разположение“ по смисъла на част Б,
 раздел 3, член 2, буква б),
 (iv) под символа : почивка по време на работа, почивка, годишен
 отпуск или отпуск по болест, и
 (v) под символа за „ферибот/влак“: В допълнение към символа :
 период на почивка, прекаран на ферибот или влак, съгласно
 изискванията на част Б, раздел 2, член 6, параграф 12.
 6. Всеки водач на превозно средство, оборудвано с аналогов тахограф, въвежда следните
 данни върху своя тахографски лист:
 (a) в началото на използването на тахографския лист — фамилното и собственото си име;
 (b) датата и мястото, където започва използването на тахографския лист, и датата и
 мястото, където приключва използването;
 (c) регистрационния номер на всяко превозно средство, което е определено за водача,
 както в началото на първото пътуване, регистрирано върху тахографския лист, така и
 впоследствие в случай на смяна на превозното средство по време на използването на
 тахографския лист;
 (d) показанието на сумиращия брояч за изминатото разстояние:
 (i) в началото на първото пътуване, регистрирано върху тахографския лист,
 (ii) в края на последното пътуване, регистрирано върху тахографския лист,
 (iii) в случай на смяна на превозното средство по време на работния ден —
 показанието на брояча на първото определено за водача превозно средство и
 показанието на следващото превозно средство;
 (e) часът на всяка смяна на превозно средство; и
 (f) символите на държавите, в които започва и приключва дневното работно време.
 Водачът също така въвежда символа на държавата, в която влиза след преминаване
 на граница на държава — членка на ЕС и на Обединеното кралство, в началото на
 първото си спиране в тази държава членка или в Обединеното кралство. Това първо
 спиране се извършва на най-близкото възможно място за спиране на или след
 границата. Когато преминаването на границата се осъществява с ферибот или влак,
 водачът въвежда символа на държавата в пристанището или гарата на пристигане.
 964
 ---pagebreak--- 7. Водачът въвежда в дигиталния тахограф символите на държавите, в които започва и
 приключва дневният работен период.


text:
От 2 февруари 2022 г. водачът също така въвежда символа на държавата, в която влиза след
 преминаване на граница на държава членка, и на Обединеното кралство, в началото на
 първото си спиране в тази държава членка или в Обединеното кралство. Това първо спиране
 се извършва на най-близкото възможно място за спиране на или след границата. Когато
 преминаването на границата се осъществява с ферибот или влак, водачът въвежда символа на
 държавата в пристанището или гарата на пристигане.
 Държава членка или Обединеното кралство може да изиска от водачите на превозни средства,
 осъществяващи превози на нейна/негова територия, да добавят по-подробни географски
 данни към символа на държавата, при условие че всяка от страните е уведомила
 предварително другата страна за тези подробни географски данни.
 Не е необходимо водачите да въвеждат информацията, посочена в първото изречение на
 първата алинея, ако тахографът автоматично регистрира тези данни за местоположението.
 Член 7 — Правилно използване на тахографите
 1. Транспортните предприятия и водачите осигуряват правилното функциониране и
 използване на дигиталните тахографи и на картите на водача. Когато транспортните
 предприятия и водачите използват аналогови тахографи, те осигуряват правилното им
 функциониране и правилното използване на тахографските листове.
 2. Забранява се подправянето, прикриването, укриването или унищожаването на данни,
 регистрирани върху тахографския лист или съхранени в тахографа или върху картата на водача,
 или на разпечатки от тахографа. Забранява се и всякакво манипулиране на тахографа,
 тахографския лист или картата на водача, което може да доведе до подправяне, укриване или
 унищожаване на данни и/или разпечатана информация. Забранява се в превозното средство
 да се намира каквото и да е устройство, което може да се използва за тази цел.
 Член 8 — Откраднати, изгубени или повредени карти на водача
 1. Издаващите органи на страните съхраняват данни за издадените, откраднатите,
 изгубените и повредените карти на водача за срок, не по-кратък от срока на тяхната валидност.
 2. Ако картата на водача е повредена или неизправна, водачът я връща на компетентния
 орган в държавата, в която е мястото на обичайното му пребиваване. В случай на кражба на
 картата на водача той трябва да я декларира официално пред компетентните органи на
 държавата, в която е станала кражбата.
 3. Всеки случай на изгубена карта на водача се докладва чрез подаване на официална
 декларация до компетентните органи в страната, която е издала картата, и до компетентните
 органи в страната, в която е мястото на обичайното пребиваване на водача, когато тя е
 различна.
 4. Когато карта на водача е повредена, неизправна, изгубена или открадната, водачът
 подава в срок от седем дни заявление за нейната замяна до компетентните органи в страната,
 в която е мястото на обичайното му пребиваване.
 965
 ---pagebreak--- 5. При обстоятелствата, изложени в параграф 4, водачът може да продължи да управлява
 превозното средство без карта на водача за максимален период от 15 дни или за по-дълъг
 период, ако това се налага за връщането на превозното средство в неговия гараж, при условие
 че водачът може да докаже, че е невъзможно да представи или използва картата през този
 период.
 Член 9 — Повредени карти на водача и тахографски листове
 1. При повреждане на тахографски лист


text:
с регистрирани данни или на карта на водача
 съответният водач прикрепва повредения тахографски лист или повредената карта на водача
 към всеки резервен тахографски лист, използван за замяна.
 2. Когато картата на водача е повредена, неизправна, изгубена или открадната, водачът:
 (a) в началото на пътуването си разпечатва характеристиките на превозното средство,
 което управлява, и въвежда в тази разпечатка:
 (i) данни, които позволяват идентифицирането на водача (име, номер на картата
 на водача или на свидетелството за управление на МПС), включително подпис
 на водача; и
 (ii) периодите, посочени в член 6, параграф 5, буква б), подточки ii), iii) и iv);
 (b) в края на пътуването разпечатва информацията, свързана с периодите, регистрирани
 от тахографа, регистрира всички периоди на друга работа, периоди на разположение
 или почивка след момента на разпечатването в началото на пътуването, ако това не е
 регистрирано от тахографа, и отбелязва на този документ данните, които позволяват
 идентифицирането на водача (име, номер на картата на водача или на неговото
 свидетелство за управление на МПС), включително подписа му.
 Член 10 — Записи, извършвани от водача
 1. Когато водачът управлява превозно средство, на което е монтиран аналогов тахограф,
 той трябва да е в състояние да представи по искане на оправомощен служител на контролен
 орган:
 (i) тахографските листове за текущия ден и за предходните 28 дни;
 (ii) картата на водача, ако има такава; и
 (iii) всички ръчни записи и разпечатки, направени през текущия ден и
 предходните 28 дни.
 2. Когато водачът управлява превозно средство, оборудвано с дигитален тахограф,
 интелигентен тахограф 1 или интелигентен тахограф 2, той трябва да е в състояние да
 представи по искане на оправомощен служител на контролен орган:
 (i) картата на водача;
 (ii) всички ръчни записи и разпечатки, направени през текущия ден и
 предходните 28 дни; и
 966
 ---pagebreak--- (iii) тахографските листове за същия период като посочения в подточка ii), през
 който той е управлявал превозно средство, оборудвано с аналогов тахограф.
 От 31 декември 2024 г. периодът от 28 дни, посочен в параграф 1, подточки i) и ii) и в
 параграф 2, подточка ii), се заменя с 56 дни.
 3. Оправомощените служители на контролен орган могат да проверяват спазването на
 част Б, раздел 2 чрез анализ на тахографските листове, на показваните, разпечатаните или
 извлечените данни, които са регистрирани от тахографа или от картата на водача, или ако това
 е невъзможно, чрез анализ на всеки друг съпътстващ документ, с който се оправдава
 неспазването на дадена разпоредба от същия раздел.
 Член 11 — Процедури за водачите при неизправни уреди
 Докато тахографът не е годен за експлоатация или е неизправен, водачът отбелязва данните,
 позволяващи той да бъде идентифициран (име, номер на картата на водача или номер на
 свидетелството за управление на МПС), включително подпис, както и информация за
 различните периоди от време, които не се регистрират от тахографа или за които от тахографа
 не са правени разпечатки по правилен начин:
 (a) върху тахографския лист или листове; или
 (b) върху временен лист, който се прикрепва към тахографския лист или се съхранява
 заедно с картата на водача.
 Член 12 - Мерки за изпълнение
 1. Всяка от страните приема


text:
всички подходящи мерки, за да осигури спазването на
 разпоредбите на част Б, раздели 2—4, по-специално като осигурява ежегодно подходящо
 равнище на пътни проверки и проверки, извършвани в помещенията на предприятията,
 обхващащи голяма и представителна извадка от мобилни работници, водачи на превозни
 средства, предприятия и превозни средства от всички транспортни категории, попадащи в
 обхвата на тези раздели.
 Компетентните органи във всяка от страните организират проверките така, че:
 (i) през всяка календарна година да се проверяват минимум 3 % от отработените
 дни от водачите на превозни средства, попадащи в обхвата на част Б,
 раздел 2; и
 (ii) най-малко 30 % от общия брой проверени работни дни да се проверяват на
 пътя и най-малко 50 % — в помещенията на предприятията.
 Пътните проверки обхващат:
 (i) дневните и седмичните периоди на управление, прекъсванията и дневните и
 седмичните почивки;
 (ii) тахографските листове от предходните дни, които трябва да бъдат на борда на
 превозното средство, и/или данните, съхранявани за същия период върху
 картата на водача и/или в паметта на тахографа и/или върху разпечатките,
 когато това се изисква; и
 967
 ---pagebreak--- (iii) правилното функциониране на тахографа.
 Тези проверки се извършват без дискриминация между превозните средства, предприятията и
 водачите, независимо дали те пребивават в страната или не и независимо от произхода или
 местоназначението на пътуването или от вида на тахографа.
 Проверките в помещенията на предприятията включват, в допълнение към обхванатото при
 пътните проверки:
 (i) седмични периоди на почивка и периоди на управление между периодите на
 почивка;
 (ii) ограниченията, наложени за четиринадесетдневните периоди на управление;
 (iii) компенсацията за намалени седмични почивки в съответствие с част Б,
 раздел 2, член 6, параграфи 6 и 7; и
 (iv) използването на тахографски листове и/или на данни от оборудването на
 превозното средство и от картата на водача и на разпечатки, и/или
 организацията на работното време на водачите.
 2. Ако при пътна проверка на водача на превозното средство, регистрирано на
 територията на другата страна, са налице основания да се счита, че са извършени нарушения,
 които не могат да се установят по време на проверката поради липса на достатъчно данни,
 компетентните органи във всяка от страните си оказват взаимна помощ за изясняване на
 ситуацията. В случаите, в които за тази цел компетентните органи в дадена страна извършват
 проверка в помещенията на предприятието, резултатите от тази проверка се съобщават на
 компетентните органи на другата страна.
 3. Компетентните органи в страните работят в сътрудничество помежду си при
 организирането на съгласувани проверки на пътя.
 4. Всяка страна въвежда система за оценка на риска за предприятията въз основа на
 относителния брой и тежестта на нарушенията, посочени в допълнение ROAD.A.1, и на всички
 нарушения, включени в списъка, съставен от Специализирания комитет по автомобилния
 превоз съгласно част А, раздел 1, член 6, параграф 3, които отделно предприятие е извършило.
 5. Предприятията с висока степен на риск се проверяват по-щателно и по-често.
 6. Всяка страна и, в случая на Съюза, всяка държава членка дава възможност на своите
 компетентни органи да налагат санкция на автомобилен превозвач на товари и/или на водач
 за нарушение на приложимите разпоредби относно времето на управление, почивките по
 време


text:
на работа и периодите на почивка, установени на нейна територия и за които все още
 не е наложена санкция, дори когато това нарушение е било извършено на територията на
 другата страна или, в случая на Съюза, на територията на държава членка или на трета
 държава.
 968
 ---pagebreak--- Допълнение ROAD.B.4.1: Приспособяване на техническите спецификации на аналогов тахограф
 Приложение I към Регламент (ЕИО) No 3821/85 на Съвета се адаптира за целите на
 настоящия раздел, както следва:
 (a) В раздел III (Изисквания относно конструкцията на контролния уред за регистриране
 на данните за движението на автомобилите), в точка 4.1 от подраздел в) (Записващи
 устройства) „член 15, параграф 3, второ тире, букви б), в) и г) от регламента“ се
 замества с „подточки ii), iii) и iv) от член 6, параграф 5, буква б) от част Б, раздел 4 от
 приложение ROAD-1 към Споразумението за търговия и сътрудничество между
 Европейския съюз и Европейската общност за атомна енергия, от една страна, и
 Обединеното кралство Великобритания и Северна Ирландия, от друга страна.“
 (b) В раздел III (Изисквания относно конструкцията на контролния уред за регистриране
 на данните за движението на автомобилите), в точка 4.2 от подраздел в) (Записващи
 устройства) „член 15 от регламента“ се замества с „член 6, параграф 5 от част Б,
 раздел 4 от приложение ROAD-1 към Споразумението за търговия и сътрудничество
 между Европейския съюз и Европейската общност за атомна енергия, от една страна,
 и Обединеното кралство Великобритания и Северна Ирландия, от друга страна.“
 (c) В раздел IV (Тахографски листове), в третата алинея на параграф 1 в подраздел а)
 (Общи положения) „член 15, параграф 5 от регламента“ се замества с „част Б, раздел
 4, член 6, параграф 6 от приложение ROAD-1 към Споразумението за търговия и
 сътрудничество между Европейския съюз и Европейската общност за атомна енергия,
 от една страна, и Обединеното кралство Великобритания и Северна Ирландия, от
 друга страна“.
 (d) В раздел V (Инсталиране на записващо оборудване), в параграф 5, първа алинея
 „настоящият регламент“ се замества с „част Б, раздел 4 и част В, раздел 2 от
 приложение ROAD-1 към Споразумението за търговия и сътрудничество между
 Европейския съюз и Европейската общност за атомна енергия, от една страна, и
 Обединеното кралство Великобритания и Северна Ирландия, от друга страна“.
 (e) В раздел V (Инсталиране на записващо оборудване), в параграф 5, трета алинея „част
 А от приложение II към Директива 70/156/ЕИО на Съвета“ се замества с
 „Консолидираната резолюция за конструкцията на превозните средства (R.E.3)“ и
 „Регламента“ се замества с „част В, раздел 2 от приложение ROAD-1 към
 Споразумението за търговия и сътрудничество между Европейския съюз и
 Европейската общност за атомна енергия, от една страна, и Обединеното кралство
 Великобритания и Северна Ирландия, от друга страна“.
 (f) В раздел VI (Проверки и прегледи), в текста преди параграф 1 след „държавите
 членки“ се вмъква „и Обединеното кралство“.
 (g) В раздел VI (Проверки и прегледи), във втората алинея на параграф 1 (Сертифициране
 на нови или поправени устройства), след „държавите членки“ се вмъква „и
 Обединеното кралство“, а „регламента и приложенията“ се замества с „част Б, раздел
 4 и част В, раздел 2 от приложение ROAD-1


text:
към Споразумението за търговия и
 сътрудничество между Европейския съюз и Европейската общност за атомна енергия,
 от една страна, и Обединеното кралство Великобритания и Северна Ирландия, от
 друга страна“.
 969
 ---pagebreak--- (h) В раздел VI (Проверки и прегледи), параграф 3 (Периодични прегледи), буква б) след
 „държавите членки“ се вмъква „и Обединеното кралство“.
 970
 ---pagebreak--- Допълнение ROAD.B.4.2: Приспособяване на техническите спецификации на дигитален
 тахограф
 Приложение IБ към Регламент (ЕИО) No 3821/85 на Съвета, в това число допълненията към
 него, въведено с Регламент (ЕО) No 2135/98 на Съвета, се адаптира за целите на настоящия
 раздел, както следва:
 1. В случая на Обединеното кралство позоваванията на „държава членка“ се заместват
 със „страна“, с изключение на препратките в подраздел IV (Конструктивни и функционални
 изисквания относно тахографските карти), точка174 и подраздел VII (Издаване на картите),
 точка 268а;
 2. „Регламент (ЕИО) No 3820/85 на Съвета“ и „Регламент (ЕО) No 561/2006“ се заместват с
 „част Б, раздел 2 от приложение ROAD-1 към Споразумението за търговия и сътрудничество
 между Европейския съюз и Европейската общност за атомна енергия, от една страна, и
 Обединеното кралство Великобритания и Северна Ирландия, от друга страна“;
 Раздел I (Определения) от приложение IБ към Регламент (ЕИО) No 3821/85 на Съвета се
 адаптира за целите на настоящия раздел, както следва:
 3. Буква ф) се заменя със следното:
 „ф) „действителна обиколка на колелата“ означава средната стойност от разстоянията,
 изминати от всяко от колелата, задвижващи превозното средство (двигателните колела) за
 времето на едно пълно завъртане. Измерването на тези разстояния се извършва при
 стандартни условия на изпитване, както е определено съгласно изискване 414, и се изразява
 във вида „l = ... mm“. Производителите на превозни средства могат да заменят измерването на
 тези разстояния с теоретично изчисление, което взема предвид разпределянето на теглото на
 превозното средство върху осите в състояние без товар и в движение, а именно с охлаждаща
 течност, смазочни материали, гориво, инструменти, резервно колело и водач. Методите на
 това теоретично изчисление подлежат на одобряване от компетентен орган в страна и могат
 да бъдат приложени само преди пускането на тахографа;“
 4. В буква бб) позоваването на „Директива 92/6/ЕИО на Съвета“ се заменя с
 „приложимите закони на всяка от страните“.
 5. Буква ии) се заменя със следното:
 „сертифициране за сигурност“ означава: процесът, чрез който организация за сертифициране
 по единни критерии удостоверява, че уредите за регистриране на данните за движението (или
 компонент от тях) или изследваната тахографска карта отговарят на изискванията за сигурност,
 формулирани в съответните профили за защита;
 6. В буква мм) позоваването на „Директива 92/23/ЕИО“ се заменя с „правило No 54 на
 ИКЕ на ООН“.
 7. В буква нн) бележка под линия 17 се заменя със следното:
 „идентификационен номер на превозното средство“ означава фиксирана комбинация от
 знаци, приписана на всяко превозно средство от производителя, която се състои от два
 раздела: първия, състоящ се от не повече от шест знака (букви или цифри), показващи общите
 характеристики на превозното средство, и по-специално типа и модела; втория, състоящ се от
 971
 ---pagebreak--- осем знака, от които първите четири могат да бъдат букви или цифри, а останалите четири
 само цифри, предоставящ, заедно с първия


text:
раздел, ясна идентификация на определено
 превозно средство.“
 8. В буква сс), първото тире се заменя със следното:
 „- инсталиран и използван единствено в превозни средства от тип M1 и N1, както са
 определени в Консолидираната резолюция за конструкцията на превозните средства (R.E.3);“;
 Раздел II (Общи характеристики и функции на уредите за регистриране на данните за
 движението) от приложение IБ към Регламент (ЕИО) No 3821/85 на Съвета се адаптира за
 целите на настоящия раздел, както следва:
 9. Последната алинея от точка 004 се заличава.
 Раздел III (Конструктивни и функционални изисквания относно уредите за регистриране на
 данните за движението) от приложение IБ към Регламент (ЕИО) No 3821/85 на Съвета се
 адаптира за целите на настоящия раздел, както следва:
 10. В точка 065 позоваването на „Директива 2007/46/ЕО“ се заменя с „Консолидираната
 резолюция за конструкцията на превозните средства (R.E.3)“.
 11. В точка 162 позоваването на „Директива 95/54/ЕО от 31 октомври 1995 г., извършваща
 привеждане в съответствие с техническия прогрес на Директива 72/245/ЕИО на Съвета“ се
 заменя с „правило No 10 на ИКЕ на ООН“.
 Раздел IV (Конструктивни и функционални изисквания относно тахографските карти) от
 приложение IБ към Регламент (ЕИО) No 3821/85 на Съвета се адаптира за целите на
 настоящия раздел, както следва:
 12. В параграф 174, позоваването на „UK: Обединеното кралство’“се заменя с „За
 Обединеното кралство отличителният знак е UK.“
 13. В точка 185 позоваването на „територията на Общността“ се заменя с „територията на
 Съюза и на Обединеното кралство“.
 14. В точка 188 позоваването на „Директива 95/54/ЕО на Комисията от 31 октомври 1995
 г.“ се заменя с „правило No 10 на ИКЕ на ООН“.
 15. Последната алинея от точка 189 се заличава.
 Раздел V (Инсталиране на записващо оборудване) от приложение IБ към Регламент (ЕИО)
 No 3821/85 на Съвета се адаптира за целите на настоящия раздел, както следва:
 16. В параграф 250а позоваването на „Регламент (ЕО) No 68/2009“ се заменя с
 „Допълнение 12 в настоящото приложение“.
 Раздел VI (Контрол, инспектиране и ремонти) от приложение IБ към Регламент (ЕИО)
 No 3821/85 на Съвета се адаптира за целите на настоящия раздел, както следва:
 972
 ---pagebreak--- 17. Уводното изречение се заменя със следното:
 „Изискванията относно обстоятелствата, при които пломбите могат да бъдат свалени, както е
 посочено в част В, раздел 2, член 5, параграф 5 от приложение ROAD-1 към Споразумението за
 търговия и сътрудничество между Европейския съюз и Европейската общност за атомна
 енергия, от една страна, и Обединеното кралство Великобритания и Северна Ирландия, от
 друга страна, са определени в глава V, параграф 3 от настоящото приложение“.
 18. В подраздел 1 (Одобрение на монтьорите или цеховете) позоваването на „член 12,
 параграф 1 от настоящия регламент“ се заменя с „част В, раздел 2, член 8 от приложение
 ROAD-1 към Споразумението за търговия и сътрудничество между Европейския съюз и
 Европейската общност за атомна енергия, от една страна, и Обединеното кралство
 Великобритания и Северна Ирландия, от друга страна“.
 Раздел VII (Издаване на картите) от приложение IБ към Регламент (ЕИО) No 3821/85 на
 Съвета се адаптира за целите на настоящия раздел, както следва:
 19. В точка 268а след „държавите членки“, където и да


text:
се среща, се вмъква „и
 Обединеното кралство“.
 Раздел VIII (Типово одобрение на уредите за регистриране на данните за движението и на
 тахографските карти) от приложение IБ към Регламент (ЕИО) No 3821/85 на Съвета се
 адаптира за целите на настоящия раздел, както следва:
 20. В точка 271 се пропуска „ съгласно член 5 на настоящия регламент“.
 Допълнение 1 (Речник на данните) от приложение IБ към Регламент (ЕИО) No 3821/85 на
 Съвета се адаптира за целите на настоящия раздел, както следва:
 21. В точка 2.111 позоваването на „Директива 92/23/ЕИО от 31.3.1992 г., ОВ L 129, стр. 95“
 се заменя с „правило No 54 на ИКЕ на ООН“.
 Допълнение 9 (Типово одобрение — Списък на минимално изискваните изпитания) от
 приложение IБ към Регламент (ЕИО) No 3821/85 на Съвета се адаптира за целите на
 настоящия раздел, както следва:
 22. В подточка 5.1 от раздел 2 (Изпитания за функциониране на блока, монтиран на
 превозното средство) позоваването на „Директива 95/54/ЕО“ се заменя с „правило No 10 на
 ИКЕ на ООН“.
 23. В подточка 5.1 от раздел 3 (Изпитания за функциониране на датчика за движение)
 позоваването на „Директива 95/54/ЕО“ се заменя с „правило No 10 на ИКЕ на ООН“.
 Допълнение 12 (Адаптор за превозни средства от категории М1 и N1) от приложение IБ към
 Регламент (ЕИО) No 3821/85 на Съвета се адаптира за целите на настоящия раздел, както
 следва:
 24. В раздел 4 (Конструктивни и функционални изисквания към адаптора), точка 4.5
 (Експлоатационни характеристики), ADA_023 „Директива 2006/28/ЕО на Комисията за
 адаптиране към техническия прогрес на Директива 72/245/ЕИО на Съвета“ се замества с
 „правило No 10 на ИКЕ на ООН“.
 973
 ---pagebreak--- 25. В точка 5.1 от таблицата в подраздел 7.2 (Функционален сертификат) „Директива
 2006/28/ЕО“ се замества с „правило No 10 на ИКЕ на ООН“.
 974
 ---pagebreak--- Допълнение ROAD.B.4.3: Приспособяване на техническите спецификации на интелигентен
 тахограф
 Регламент за изпълнение (ЕС) No 2016/799 на Комисията, включително приложенията и
 допълненията към него, се адаптира за целите на настоящия раздел, както следва:
 1. В случая на Обединеното кралство позоваванията на „държава членка“ се заместват
 със „страна“, с изключение на позоваванията в подраздел 4.1, точка 229 и в раздел 7, точка
 424;
 2. „Регламент (ЕИО) No 3820/85“ и „Регламент (ЕО) No 561/2006“ се заместват с „част Б,
 раздел 2 от приложение ROAD-1 към Споразумението за търговия и сътрудничество между
 Европейския съюз и Европейската общност за атомна енергия, от една страна, и Обединеното
 кралство Великобритания и Северна Ирландия, от друга страна“;
 3. „Регламент (ЕС) No 165/2014“ се замества с „част Б, раздел 4 и част В, раздел 2 от
 приложение ROAD-1 към Споразумението за търговия и сътрудничество между Европейския
 съюз и Европейската общност за атомна енергия, от една страна, и Обединеното кралство
 Великобритания и Северна Ирландия, от друга страна, с изключение на позоваванията в
 подраздел 5.3, точка 402 и в раздел 7, точка 424“;
 4. „Директива (ЕС) 2015/719“ и „Директива 96/53/ЕО на Съвета“ се заместват с „част В,
 раздел 1 от приложение ROAD-1 към Споразумението за търговия и сътрудничество между
 Европейския съюз и Европейската общност за атомна енергия, от една страна, и Обединеното
 кралство


text:
Великобритания и Северна Ирландия, от друга страна“.
 Раздел 1 (Определения) в Приложение IВ към Регламент за изпълнение (ЕС) 2016/799 на
 Комисията се адаптира за целите на настоящия раздел, както следва:
 5. Буква ф) се заменя със следното:
 „ф) „действителна обиколка на колелата“ означава:
 средната стойност от разстоянията, изминати от всяко от колелата, задвижващи превозното
 средство (двигателните колела) за времето на едно пълно завъртане. Измерването на тези
 разстояния се извършва при стандартни условия на изпитване, както е определено съгласно
 изискване 414, и се изразява във вида „l = ... mm“. Производителите на превозни средства
 могат да заменят измерването на тези разстояния с теоретично изчисление, което взема
 предвид разпределянето на теглото на превозното средство върху осите в състояние без товар
 и в движение, а именно с охлаждаща течност, смазочни материали, гориво, инструменти,
 резервно колело и водач. Методите на това теоретично изчисление подлежат на одобряване
 от компетентен орган в страна и могат да бъдат приложени само преди пускането на
 тахографа;“;
 6. В буква зз) позоваването на „Директива 92/6/ЕИО на Съвета“ се заменя с
 „приложимите закони на всяка от страните';
 7. В буква фф) позоваването на „Директива 92/23/ЕИО“ се заменя с „правило No 54 на ИКЕ
 на ООН“.
 8. В буква тт) бележка под линия 9 се заменя със следното:
 975
 ---pagebreak--- „идентификационен номер на превозното средство“ означава фиксирана комбинация от
 знаци, приписана на всяко превозно средство от производителя, която се състои от два
 раздела: първия, състоящ се от не повече от шест знака (букви или цифри), показващи общите
 характеристики на превозното средство, и по-специално типа и модела; втория, състоящ се от
 осем знака, от които първите четири могат да бъдат букви или цифри, а останалите четири
 само цифри, предоставящ, заедно с първия раздел, ясна идентификация на определено
 превозно средство.“;
 9. В буква хх) първото тире се заменя със следното:
 „- инсталиран и използван единствено в превозни средства от тип M1 и N1; както са
 определени в Консолидираната резолюция за конструкцията на превозните средства (R.E.3);“;
 10. Буква ааа) се заличава;
 11. В точка ввв) първата алинея се заменя с „15 юни 2019 г.“.
 Раздел 2 (Общи характеристики и функции на уредите за регистриране на данните за
 движението) от приложение IВ към Регламент за изпълнение (ЕС) 2016/799 на Комисията се
 адаптира за целите на настоящия раздел, както следва:
 12. Последната алинея на параграф 7 от подраздел 2.1 се заличава.
 Раздел 3 (Конструктивни и функционални изисквания за уредите за регистриране на данните
 за движението) от приложение IВ към Регламент за изпълнение (ЕС) 2016/799 на Комисията
 се адаптира за целите на настоящия раздел, както следва:
 13. В точка 200 от подраздел 3.20 второто изречение от третата алинея се заличава.
 14. Точка 201 от подраздел 3.20 се заменя със следното:
 „Блокът, монтиран на превозното средство, може също така да позволява прехвърлянето на
 следните данни посредством независима серийна връзка, използвана специално за тази цел,
 от опционална шина за връзка CAN (ISO 11898 Пътни превозни средства — обмен на цифрова
 информация — Управление на високоскоростна комуникационна мрежа (CAN)), така че тези
 данни да могат да бъдат обработени от други електронни